section_heading: Povijest
paragraph_text: Početci nogometa u Gibraltaru potječu od 1892. godine kada su se vojnici okupili pod imenom Prince of Wales FC. Povećanje broja klubova je dovelo do toga da se 1895. godine osnuje Gibraltarski nogometni savez, te pod njegovom jurisdikcijom otpočne nogometno natjecanje Merchants Cup (prethodnik Premier divizije). 1907. godine, Premier divizija poprima oblik prvenstva. U početku je ligu činilo 8 klubova, da bi se formiranjem novih klubova, 1909. godine liga podijelila na dvije divizije. 24. svibnja 2013. godine Gibraltar postaje 54. članicom UEFA-e,<ref> About the Gibraltar Football Association, gibraltarfa.com, pristupljeno 18. prosinca 2015. te od sezone 2014./15. prvak sudjeluje u kvalifikacijama za UEFA Ligu prvaka, dok osvajač Rock Cup-a stječe pravo nastupa u UEFA Europskoj ligi.